पाएं अपने शहर की ताज़ा ख़बरें और फ्री ई-पेपरडाउनलोड करें
डॉलर 58.15 रुपए के अब तक के उच्चतम स्तर पर पहुंच गया है। भारतीय मुद्रा में इस रिकॉर्ड गिरावट से जहां अर्थशास्त्री चिंतित हैं, वहीं इससे पंजाब की इकोनॉमी को सहारा मिला है। बीते वित्त वर्ष में पंजाब में 4.28 बिलियन डॉलर यानि 25 हजार करोड़ रुपए फॉरेन रेमिटेंस के रूप में आए थे। डॉलर में बीते एक साल में करीब 7-8 रुपए की बढ़त दर्ज की गई है। इससे पंजाब के लोगों को चार हजार करोड़ रुपए का फायदा मिलेगा।
पंजाब सरकार की कुल आय 21 हजार करोड़ रुपए है और अकेले डॉलर की तेजी से पंजाब की आय का 20 प्रतिशत हिस्सा अलग से मिलेगा। आने वाले दिनों में डॉलर यदि 55-56 रुपए तक भी आता है तो भी तीन-चार हजार करोड़ रुपए का लाभ मिलना तय है।
ऐसे मिलेगा लाभभारत में 7 बिलियन डॉलर का कारोबार करने वाले यूएई एक्सचेंज के वाइस प्रेसिडेंट(ग्लोबल आपरेशंस) प्रमोथ मनघट ने बताया कि भारत उनके लिए महत्वपूर्ण बाजार है। हर साल भारत में रिमिटेंस से आने वाला पैसा 8 से 10 फीसदी की दर से बढ़ रहा है।
डॉलर महंगा होने पर विदेशों से पंजाब में डॉलर की आमद बढ़ती है। पहले किसी परिवार को 10 हजार डॉलर भेजने पर 5 लाख से 5 लाख 20 हजार रुपए मिलते थे, वहीं अब 5 लाख 80 हजार रुपए तक मिल रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn